
ОБЩИНА    ВРАЦА  

гр. Враца  3000, ул. “Стефанаки Савов” № 6, тел. 092/624581,  факс 092/627085, e - mail: obshtinavr@bsbg.net    


З А П О В Е Д

№1918/22.12.2021 год.
На основание чл. 44, ал. 2 от ЗМСМА, във връзка с чл. 14, ал. 1 и ал. 7 от ЗОС и чл. 64, чл. 65 и чл. 66 от Наредбата за реда за придобиване, управление и разпореждане с общинско имущество (НРПУРОИ) и резултатите в Протокол от 17.12.2021 г. на Комисия, назначена със Заповед №1843/14.12.2021 г. на Кмета на Община Враца за провеждане на търг с тайно наддаване за отдаване под наем на имоти - общинска собственост, обявен със Заповед №1775/29.11.2021 г. на Кмета на Община Враца,  

О Б Я В Я В А М:

за спечелил търга за отдаване под наем на терен, находящ се на бул."Васил Кънчов", срещу Автогара – Враца в посока НАП, с площ 24.00 кв. м., номер от схема за РИЕ     № 41Б:
Класираният на ПЪРВО място: „ИДЕЯ КОММ“ АД, ЕИК 121826308, с предложен месечен наем – 282.00 (двеста осемдесет и два) лева с ДДС.
В 14-дневен срок от влизането в сила на настоящата заповед, спечелилият търга следва да плати депозит в размер на 282.00 (двеста осемдесет и два) лева с ДДС  в касата на Община Враца.
В случай, че обявеният за спечелил търга не внесе в срок дължимата сума или не се яви за подписване на  договор  в 7-дневен срок от плащането, на основание чл. 66, ал. 3 от НРПУРОИ да бъде поканен класираният на второ място: „ТЕХНОПОЛИС БЪЛГАРИЯ“ ЕАД, ЕИК 130858590, с предложен месечен наем в размер на 240.00 (двеста и четиридесет) лева с ДДС. 

Заповедта да се обяви на информационното табло в сградата на общината и публикува на официалната страница на Община Враца - http://www.vratza.bg/
С настоящата заповед да се запознаят заинтересованите лица по реда на чл. 61 от Административно процесуалния кодекс.

Контрол по изпълнение на заповедта възлагам на Петя Велкова – Директор Дирекция  „Общинска собственост”.
Заповедта може да се обжалва пред Административен съд Враца по реда на АПК в 14- дневен срок от уведомяването.

АЛЕКСАНДЪР ВЛАДИМИРОВ
ЗА КМЕТ НА ОБЩИНА ВРАЦА
Заповед № 1861/16.12.2021 г.
